Subject: vastuskiri (ettepanek PKSi osas)
From: Elina Müürsepp - SOM <[email-masked]>
To: "[email-masked]" <[email-masked]>
Date: Mon, 3 Mar 2025 08:11:45 +0000

Tere!

Mõistame, et hinnatava aasta jooksul toimunud nimistu liikumised võivad tekitada tervisekeskuste jaoks keerukaid olukordi  perearsti kvaliteedisüsteemi (PKS) lisatasude maksmise kontekstis. Perearstikeskustele makstavad kvaliteedi lisatasud on tervisekeskuste vaatest üks motiveerimisvõimalus töötajatele (nt pereõed), kes on nende ülesannete täitmisel olulist rolli mänginud. Samas tänane regulatsioon seob nii nimistu kui ka selle haldamise ja vastutuse otseselt perearstiga, kellele on nimistu kinnitatud. PKS lisatasu on lisatasu kinnitatud nimistuga perearstile ja kui perearst liigub nimistuga teise perearstikeskusesse, liigub ka lisatasu perearstiga kaasa. Seetõttu on praeguse regulatsiooni raames erisuste tegemine keerukas.
PKS nii sisu kui ka rahastamise vaatest on võimalik üle vaadata paralleelselt koos esmatasandi/perearstiabi kavandavate muudatustega. Samas oleme seisukohal, et kõike ülereguleerida ei ole otstarbekas, eriti mis puudutab töövõtja ja tööandja vahelist töösuhet, so võimalike kvaliteedi lisatasude maksmise kohustamist nt pereõdedele. Need kokkulepped jäävad töölepingu tasandile.
Head soovides

Elina Müürsepp
nõunik (kiirabi, kriisivalmidus, esmatasand)
[email-masked]

Sotsiaalministeerium
Suur-Ameerika 1
10122 Tallinn
www.sm.ee<https://www.sm.ee/>